เรื่องร้องเรียน (ถนน) วันที่ 2022-07-06 12:38:35 — แขวงลาดพร้าว เขตลาดพร้าว กรุงเทพมหานคร
อยากทราบว่าการทางพิเศษจริงจังแค่ไหนกับการห้ามรถวิ่งบนไหล่ทางของระบบทางด่วนในกรุงเทพมหานคร 

ทำไมคนขับรถที่ขับมาในช่องทางที่ถูกต้องต้องคอยระวังรถที่ขับแทรกบนไหล่ทางซึ่งเสี่ยงต่อการเกิดอุบัติเหคุ และต้องคอยชะลอให้รถที่วิ่งบนไหล่ทางเข้ามาแทรกในเลนเพราะไม่มีไหล่ทางให้วิ่งต่อไปข้างหน้า

ไหล่ทางไม่ใช่เลนที่ควรอนุญาตให้มีรถวิ่ง ทั้งในขณะที่มีเจ้าหน้าที่ควบคุมและไม่มีเจ้าหน้าที่ควบคุม เพราะการออกแบบจราจรไม่ได้ถูกออกแบบมาให้มีการใช้ไหล่ทางสำหรับการเดินรถ ถ้ากทพ. หรือเจ้าหน้าที่จราจรบนทางด่วนจะใช้เหตุผลว่าต้องใช้ไหล่ทางสำหรับการระบายรถในช่วงเวลาเร่งด่วน เจ้าหน้าที่ควรเร่งระบายรถในช่องทางเดินรถปกติ มากกว่าการเปิดช่องทางพิเศษ เพราะการเพิ่มช่องทางพิเศษยิ่งเพิ่มปัญหาคอขวดในระบบจากการที่รถต้องมาคอยแทรกเลนกัน 

ขอซักเรื่องที่เจ้าหน้าที่จะจริงจังและทำให้คนที่พยายามทำตามกฎระเบียบอย่างถูกต้องไม่รู้สึกว่าถูกเอาเปรียบจากคนที่ใช้ช่องโหว่และการเพิกเฉยของเจ้าหน้าที่ในการเลือกปฏิบัติ